Laki sotatuomioistuimista ja oikeudenkäynnistä niissä annetun lain muuttamisesta (31 toukokuuta 1974)
Suomen asetuskokoelma 423/1974.

L a k i

sotatuomioistuimista ja oikeudenkäynnistä niissä annetun lain muuttamisesta.

Annettu Helsingissä 31 päivänä toukokuuta 1974.

__

  Eduskunnan päätöksen mukaisesti lisätään sotatuomioistuimista ja oikeudenkäynnistä niissä 16 päivänä huhtikuuta 1920 annetun lain (93/20)   23 §:ään, sellaisena kuin se on osittain muutettuna 21 päivänä tammikuuta 1955 annetulla lailla (22/55), uusi 3 momentti ja 51 §:ään uusi 2 momentti seuraavasti:

23 §.

_ _ _ _ _ _ _ _ _ _ _ _ _ _

  Lisäksi sotatuomioistuimeen kuuluvat asiat, jotka syyttömästi vangitulle tai tuomitulle valtion varoista maksettavasta korvauksesta annetun lain (422/74)   5 §:n mukaan on sotatuomioistuimessa käsiteltävä.

51 §.

_ _ _ _ _ _ _ _ _ _ _ _ _ _

  Käsiteltäessä 23 §:n 3 momentissa tarkoitettua asiaa silloin, kun kanne korvauksen saamisesta on pantu valtiota vastaan vireille syyttömästi vangitulle tai tuomitulle valtion varoista maksettavasta korvauksesta annetun lain 5 §:n 2 momentissa säädetyllä tavalla, on oikeudenkäyntimenettelyssä noudatettava, mitä riita-asiain oikeudenkäynnistä yleisessä tuomioistuimessa on säädetty.

__

  Tämä laki tulee voimaan 1 päivänä syyskuuta 1974.

Helsingissä 31 päivänä toukokuuta 1974.

Tasavallan Presidentti

URHO KEKKONEN

Oikeusministeri Matti Louekoski

Sotatuomioistuimet